Как са твоите нокти през зимата?

Grind Webstudio test
2022-06-01T18:01:28+03:00

Чупят ли се, слаби ли са, сухи ли са?
Днес ще ви разкажа за различните проблеми с ноктите и кожата през зимата и за начините за грижа към тях. Всеки от нас трябва да полага грижа вкъщи освен тази, която получава в салона от своята маникюристка. Преди няколко дни във фейсбук лайв ви разказах за моята тайна за красиви ръце и нокти, но сега ще ви дам малко повече информация. С настъпването на зимния сезон ръцете и ноктите ни са изложени на различни влияния. Като част от нашето тяло ноктите ни се влиаят от вътрешните фактори. На първо място тялото ни страда от липсата на много витамини. Това веднага оказва влияние върху състоянието на ноктите, кожата и косата ни. Външните фактори също не са малко – студ, вода, химия от лакове, дезинфектанти– това са все изсушаващи и загрубяващи кожата фактори. Точно те правят ноктите ни чупливи. Съвсем лесно можем да се справим и да подхраним нашите нокти още в корена им. Ето и моето решение на този проблем – 2 серума за нокти Moisturizing Nail Serum и Repair Nail Serum от Kodi. Moisturizing Nail Serum – Овлажняващ серум за нокти
Кои нокти имат нужда от това?
Нокътят съдържа в себе си вода и когато нокътя стане прекалено сух и количеството на вода в него се намали, последствията са следните: – Счупване на ноктите много дълбоко и болезнено; – Свиване на ноктите като фунийка, поради прекалена сухота; – Много твърди нокти, липсва еластичност и гъвкавост; – Сухи и груби кожички; Тук идва на помощ Овлажняващия серум! Той връща хидратацията в нокътната плочка, кутикулата и кожата на ръцете. Moisturizing Nail Serum връща здравия вид на ноктите, благодарение на маслото от памучни семена. То има антибактериален ефект, което го прави подходящ за нокти, склонни към гъбички или други инфекции. Други ценни съставки в серума са маслото от жожоба – дълбоко подхранващо ноктите и витамин Е, който ги укрерпва и активира растежа им. Серумът е подходящ за ежедневна употреба. Ефектът от него е осезаемо забележим, ако сме постоянни с употребата му. Repair Nail Serum – Възстановяващ серум за нокти Това е нещото, от което имат нужда УВРЕДЕНИТЕ НОКТИ. Ако твоите нокти са увредени, със сигурност ще го забележиш. Основни черти на увредените нокти: – Препилени, зачервени, болезнени нокти; – Не задържат гел, гел лак върху тях и всякакъв друг тип материал пада бързо от ноктите; – Прекалено чупливи, огъващи се и тънки нокти; Възстановяващият серум действа в дълбочина и то още в матрикса – там където се образуват новите нокътни клетки. Той е предназначен за възстановяване на вече увредените нокти и кожа – тогава когато е късно за Овлажняващия серум. Съдържа масло от оризови трици, което предотвратява преждевременното стареене и подобрява еластичността на кожата. Друга активна съставка в серума е Витамин Е – естествен антиоксидант, който предпазва кутикулата от изсушаване, а в комбинация с Витамин А заздравява увредените нокти. Как се използват серумите? Много лесно и отнема само няколко секунди на ден. Серумите са леки и не толкова мазни , колкото са олиата. Те попиват много бързо в кожата и затова са лесни за употреба. Серумите могат да се използва като самостоятелен продукт или като допълнение към крема ви за ръце. Можете да нанасяте серумите около кутикулата и върху ноктите, колкото пъти ви е необходимо, като преди това разклатите добре флакона. Направете масаж с кръгови движения на засегнатите зони, докато продукта се абсорбира напълно.
Може ли да се използват серумите, когато върху ноктите има гел или гел лак?
Да, може! Серумите проникват там, където се образуват клетките на нокътя. Те подхранват кожичките и изпращат полезни витамини към матрикса и така израства нов и здрав нокът. Е, това е малката ми тайна за красиви ръце и нокти през зимата. Може да се уверите сами както вие, така и вашите клиенти. Ще откриете новите серуми на Коди тук: