Как се прави изравняване на нокътна плочка с каучукова база – Стъпка по стъпка

Grind Webstudio test
2021-05-27T18:17:38+03:00

Здравейте, скъпи момичета! В салоните за маникюр най-предпочитаната услуга през последните години е изравняване с каучукова база. Ако вие се научите да го правите, наистина ще обикнете каучуковата база, а клиентите ще обикнат вас. За ваше улеснение съм събрала всичко в 15 конкретни стъпки, които съм описала по-долу.
Първо ще обясня какво означава изравняване с база?
Думата “изравняване” е най-често използваната, но всъщност ние не правим нокътя равен, а го правим с една лека извивчица. Причината за това е, че нормално естествената форма на нокътя, като се погледне отстрани е с извивка, а не е плосък. Та изравняване означава да използвате базата като средство за правилна архитектура на нокътя. Нарича се още скулптуриране, укрепване и др. Тази извивка предпазва нокътя от чупене, тя го прави по-здрав и по-красив. Има нокти, които по природа са плоски, други пък растат нагоре и са с обратна извивка. Те са доста неприятни както за техните притежателки, така и за маникюристите, защото се чупят често и лесно се отлепя материала от тях (гел или гел лак). В тази ситуация се намесва базата. Ако направите правилната архитектура и издигнеге апекса, вие скривате този растеж нагоре и забравяте за чупенето на нокти.
Какво е апекс?
Като погледнете нокътя отстрани, апексът е най-високата точка на линията на нокътя.
Къде трябва да се прави апекса?
Най-високата точка трябва да се направи с базата по средата на нокътното легло (погледнете нокътя и мислено премахнете свободния му край). Представете си, че дължината на нокътя е намалена максимално до дъно и го разделете на половина. Точно там трябва да е най-високата точка. Тази висока точка ще укрепи нокътя и ще му придаде хубав блясък. Преди този апекс можехме да го постигнем само с гел или акрил – твърди материали. А днес вече може да го направим и с каучукова база! Тя е мека и гъвкава, затова се нарича каучукова. Със своята гъвкавост тя пази ноктите от удар, защото вместо да се счупи нокътя, той се огъва. Мекотата поема удара.
Започваме с изравняване на нокътната плочка
Задължително е да започнете с тънък слой безцветна база! Самото изравняване може да го направите с безцветна или цветна база . Може да изберете от следните варианти:

Безцветна каучукова база

Безцветна ламинираща база

Цветна каучукова база

Цветна ламинираща база

Цветните бази се наричат още кавър бази.
Ето и какви са самите стъпки:

1. Оформяте ноктите

2. Почиствате кожичките

3. С буфер пила буферирате леко цялата повърхност на нокътя

4. Взимате големия Nail fresher, обезмаслител, който премахва мазнината и влагата от ноктите. Тампонче, което не оставя влакна, се напоява и хубаво се почиства нокътя

5. След това се нанася малък Nail fresher, за да премахне хубаво влагатa в горния слой на нокътя

6. Ултрабонд, важно е да го нанесете в много тънък слой, като внимавате да не докосвате кожичките. Той действа като двойнозалепващо лепило между нокътя и базата

7. Безцветна каучукова база – нанася се с изцедена четка с втриващи движения с натиск в много тънък слой и изпичаме в комбинирана UV/LED лампа за 30 секунди. Базата ни е най-важна, защото прави връзката между естествения нокът и следващия продукт – гел, цветна база или директно цвят гел лак

8. Скулптуриране с база – първото нещо, което трябва да направите е да нанесете тънък слой като лак. Мократа подложка дава възможност лесно да разнесем по-голямото количеството база. След това без да изпичаме бъркаме и взимаме повече от базата на четката и поставям капка по средата на нокътя близо до кожичките, леко побутвам капката нагоре без да докосваме кожичките, след това с четката разнасяме надолу по средата на нокътя, след това издърпваме в единия край надолу, а след това в другия край на нокътя нанадолу

9. Обръщаме ръката на обратно и чакаме няколко секунди, за да се стече по-голямо количство в средата, където трябва да е апексът

10. Обръщаме си ръката в нормално положение и си взимаме тънката четка/11мм/, която върши чудеса при декорациите. С нея си помагаме да завършим правилното разпределяне на базата. Ако се е стекло голямо количество база към свободния край, с четката я погалваме и насочваме към мястото, където трябва да ни е апексът

11. За да проверим дали е правилно разпределена и дали няма вълнички по нокътя, използваме настолната лампа с крушка. Ако всичко е наред в средата на нокътя се образува едно кръгче от светлината на лампата. Ако не е нанесена равномерно базата, отражението от лампата не е правилно кръгче, а се разделя на две. Винаги оглеждайте нокътя от всички страни

12. Всеки нокът, трябва веднага да се сложи в лампата поне за 10 секунди, за да се втвърди базата и да не се стича. А след това ще си довършите полимеризацията с поне още минута. По-дебелият слой база изисква по-дълго печене. Може да продължите с друг нокът

13. Ако базата се е втвърдила, но някъде се е стекла и не сте офоромили хубава архитектура, може да изчистите лепкавия слой с Cleanser и да оформите с пила за нокти. След това почиствате пак с тампонче и Nail fresher

14. Нанасяте гел лак в 1 или 2 слоя

15. Нанасяте топ лак

…И имате здрав и красив маникюр Надявам се статията ми да ви е била полезна и следвайки стъпките, вие да направите перфектни маникюри!